Qashqadaryo viloyatida Muborak tumaniga yangi hokim keldi

Xalq deputatlari Muborak tuman Kengashining navbatdan tashqari sessiyasida tumanga yangi hokim tayinlandi. Bu haqda «Qashqadaryo» gazetasi xabar berdi.
Sessiyada Qashqadaryo viloyati hokimi Zafar Ro‘ziyev so‘zga chiqib, tumanning ko‘pmillatli xalqi, iqtisodiy imkoniyatlari, keyingi yillarda xalq xo‘jaligining turli sohalarida erishilgan yutuqlar hamda yo‘l qo‘yilayotgan kamchilik va yechimini kutayotgan muammolar haqida atroflicha mulohaza yuritdi.
Sessiyada tashkiliy masala ko‘rildi.
Javliyev G‘ayrat Choriyevich Muborak tumani hokimi etib tasdiqlandi. Tumanni bir necha yillardan buyon boshqarib kelgan Allaqulov Panji Egamberdiyevich esa hokim vazifasidan ozod etildi.